Mohd Izhar Ariff Mohd Kashim

Prof. Dato’ Dr. Haji Mohd Izhar Ariff bin Mohd Kashim (lahir 14 Januari 1979) di Petaling Jaya, Selangor, Malaysia). Beliau merupakan seorang pensyarah dan pendakwah terkenal di Malaysia yang banyak menyumbang kepada bidang akademik serta dakwah di pelbagai platform. Kini, beliau berkhidmat sebagai Pensyarah Fiqh Fatwa Makanan dan Kepenggunaan Semasa di Pusat Kajian Syariah, Fakulti Pengajian Islam, Universiti Kebangsaan Malaysia (UKM), Bangi, Selangor. Pada 2 Jan 2025 beliau telah dilantik sebagai Dekan Fakulti Pengajian Islam UKM yang ke-17. 

Selain itu, beliau juga merupakan seorang penceramah terkenal negara yang aktif menyampaikan dakwah di media-media, TV, Radio dan masjid-masjid seluruh negara serta di media massa miliknya yang mencecah followers FB seramai 1 juta dan 600 ribu followers di Instagram. Ini membuktikan bahawa beliau seorang penjawat awam yang amat dekat dengan masyarakat dalam menyebarkan ilmu kepakaranya. 

Dengan sumbangan besar dalam bidang akademik dan dakwah, Prof Dato’ Dr. Mohd Izhar Ariff terus menjadi figura penting dalam perkembangan ilmu Islam di Malaysia. Kepakaran serta komitmen beliau dalam menyampaikan ilmu dan dakwah menjadikan beliau sebagai salah seorang tokoh ulama kontemporari yang berpengaruh di negara ini.

 Sumbangan dalam akademik 
KEPAKARAN AKADEMIK:  

Profesor Dato’ Dr. Mohd Izhar Ariff mempunyai kepakaran dalam bidang Fiqh Fatwa Makanan & Kepenggunaan Semasa, Perbandingan Mazhab, Usul Fiqh dan Kaedah Fiqh.  

PENULISAN & PERKONGSIAN AKADEMIK:

1- Jurnal:

Profesor Dato' Dr Mohd Izhar Ariff telah banyak menerbitkan artikel-artikel jurnal dalam bidang Fiqh Fatwa Makanan & Kepenggunaan Semasa. Dalam rekod UKM (e-penerbitan UKM), artikel jurnal beliau telah melebihi 120 artikel jurnal yang diindeks oleh (WoS Q1-Q4, Scopus, MyCite dan banyak lagi).  

2- Buku Ilmiah: 

Terdapat 12 buah buku ilmiah yang telah diterbitkan oleh penerbit tersohor seperti DBP, Penerbit UKM, Penerbit USIM dan banyak lagi. Kebanyakan penulisan buku-buku lebih kepada bidang Fiqh Makanan & Kepenggunaan Semasa seperti Makanan Ubah Suai Genatik Dalam Islam, Plasma Darah Dalam Makanan, Diet Rasulullah SAW, Pembedahan Kosmetik dalam Islam, dan banyak lagi.  

3- Penulisan Popular (akhbar dan majalah):  

Profesor Dato' Dr Mohd Izhar Ariff telah menerbitkan lebih 200 artikel dalam bidang Fiqh Kontemporari serta pengajian Islam untuk bacaan awam yang kebanyakan bahannya adalah hasil kepakaran akademik beliau. Penulisan akademiknya banyak dipermudahkan dalam bahasa orang awan menerusi penulisan popularnya. Antara akhbar yang sentiasa menerbitkan dan merujuk kepada kepakaran akademik beliau untuk bacaan masyarakat awam ialah Utusan Malaysia, Harian Metro, Berita Harian, Sinar dan banyak lagi. Sikap keterbukaan dan kekuatan akademik beliau menyebabkan para wartawan serta penerbit begitu selesa merujuk kepada kepakaran beliau lebih 18 tahun.  

4- Perkongsial Ilmu & Kepakaran Akademik Menerusi Penerbitan Media Massa: 

Sebagai ahli akademik Fakulti Pengajian Islam UKM dari tahun 2007 hingga hari ini, beliau juga sangat aktif dengan rancangan terbitan TV dan Radio bagi menjayakan program-program agama di TV1, TV3, TV al-Hijrah, ASTRO, TV Sarawak, SalamHD TV, Radio RTM, IKIM, ERA FM, ZAYAN FM, HOT FM dan banyak lagi. Berdasarkan data daripada rekod UKM (e-penerbitan UKM) beliau telah menerbitkan lebih 530 penerbitan program/ rancangan TV  dan Radio. Ini menyebabkan nama beliau amat dekat di hati masyarakat Islam di Malaysia, Brunei, Singapura, Indonesia dan Patani Thailand. Ia juga secara tidak langsung menaikkan nama baik Fakulti Pengajian Islam, Universiti Kebangsaan Malaysia (UKM).  

5- Penyelidikan Ilmiah:  

Sebagai seorang ahli akademik Fakulti Pengajian Islam UKM dalam bidang Syariah, Profesor Dato' Dr Mohd Izhar Ariff telah berjaya mengetuai dan menganggotai dana-dana penyelidikan berkaitan Fiqh Makanan & Kepenggunaan Semasa (gabungan antara Islam dan sains) sama ada di peringkat UKM, negeri, kebangsaan serta antarabangsa dengan jayanya. Berdasarkan data daripada UKM Sarjana, Prof Dato' Dr Mohd Izhar Ariff telah terlibat dengan 50 dana penerbitan. Daripada kesemua hasil penyelidikan tersebut, beliau dan team telah berjaya mengahsilkan lebih 10 kertas polisi/fatwa untuk kegunaan kerajaan negeri serta kegunaan kerajaan pusat.   

Banyak lagi sumbangan akademik yang telah dihasilkan oleh Prof Dato' Dr Mohd Izhar Ariff sehingga menyebabkan nama beliau amat dikenali oleh pelbagai lapisan masyarakat. Sebagai seorang Ahli Akademik, KPI beliau telah merangkumi semua aspek apabila kepakarannya telah dirujuk oleh pakar akademik lain dari dalam dan luar negara, dirujuk oleh masyarakat awam pelbagai kaum serta akhirnya menjadi rujukan kepada agensi-agensi kerajaan.  

 Pendidikan 
1- Peringkat Menengah & Diploma Syariah dan Bahasa Arab (1992-2001)  

Pendidikan Prof Dato' Dr Mohd Izhar Ariff bin Mohd Kashim bermula dengan memperoleh Thanawi dan Diploma Syariah & Bahasa Arab dari Kolej Badaruddin al-Hasani, Damascus, Syria pada tahun 1992 hingga 2001 di mana beliau merupakan pelajar terbaik. Ketika di Syria, beliau sempat berguru dan menghabiskan banyak kitab-kitab klasik dan terkini di tangan ulama-ulama tersohor dunia seperti Prof Dr Wahbah al-Zuhaily, Prof Dr Muhammad Said Ramadhan al-Bouty, Prof Dr Kaftaro, Prof Dr Mustapha al-Bugha, Shikh al-Muhaddis Abdul Qadir al-Arnaout, Shikh al-Qurra' al-Sham Karrayyim al-Rajih dan ramai.  

2- Sarjana Muda Syariah Universiti al-Azhar 2002-2003)  

Bagi melengkapkan pengajian Diploma di Syria, beliau seterusnya melanjutkan pengajian tahun akhir di Universiti Al-Azhar, Tanta, Mesir dalam jurusan Syariah & Undang-undang dan berjaya memperoleh Ijazah Sarjana Muda Syariah pada tahun 2003 dengan keputusan Jayyid Jiddan yang juga ketika itu dinobatkan sebagai pelajar terbaik. Ketika di Universiti al-Azhar, beliau banyak membantu pelajar-pelajar Malaysia di sana dalam menyediakan nota-nota kuliah dalam bahasa Arab. Selain itu, beliau turut membuat kelas-kelas tambahan berkitab untuk semua pelajar-pelajar Malaysia di Tanta Mesir seperti Fiqh perbandingan mazhab, Fiqh Muasarah (Fikah Kontemporari), Balaghah (Sastera Arab), Usul Fiqh, Kaedah Fiqh, Adab Araby dan banyak lagi. Minat mengajar kitab-kitab Arab telah dikembangkan semenjak dari zaman universiti lagi,  

3- Sarjana Pengajian Islam Syariah UKM (2004-2006) 

Setelah pulang dari Mesir pada tahun 2004, beliau kemudiannya telah menyambung pengajian ke peringkat Sarjana (MA) Syariah di Jabatan Syariah Fakulti Pengajian Islam Universiti Kebangsaan Malaysia (UKM) dalam bidang Fiqh Politik Islam Semasa dan menamatkan pengajian pada tahun 2006/07. Pada ketika itu Prof Dato' Dr Mohd Izhar Ariff juga merupakan pensyarah muda di Jabatan Syariah Fakulti Pengajian & Peradaban Islam Kolej Universiti Islam Selangor (KUIS) dari tahun 2005 hingga penghujung 2007 sebelum berpindah ke Jabatan Syariah Fakulti Pengajian Islam UKM sebagai pensyarah. 

4- Doktor Falsafah (PhD) Pengajian Islam Syariah UKM (2010-2013)

Pada penghujung tahun 2009/10, beliau telah ditawarkan biasiswa cuti belajar oleh JPA dan UKM ke peringkat Doktor Falsafah (PhD). Ini adalah merupakan puncak kecemerlangan akademiknya apabila beliau berjaya memperoleh PhD dalam bidang Fiqh Makanan & Kepenggunaan Semasa dari Pusat Kajian Syariah Fakulti Pengajian Islam UKM. Kajian PhD beliau adalah berkenaan Dhawabit Penentuan Hukum Makanan Ubah Suai Genetik (GMF/GMO) yang berasaskan Haiwan Menurut Perspektif Islam dan Sains pada tahun 2010-2013 di bawah penyeliaan empat orang penyelia iaitu, Prof Dr Abdul Basir Mohamad (Pakar Undang-undang Islam, Fakulti Pengajian Islam UKM), Prof Dr Latifah Amin (Pakar Etika Bioteknologi Makanan Pusat Citra UKM), Prof Dr Nik Marzuki (Pakar Bioteknologi Makanan Fakulti Sains Teknologi UKM) dan Ustaz Anwar Fakhri (Pakar Fiqh Empat Mazhab dari Pusat Kajian Syariah FPI UKM). Hasil kajian terbabit telah menjadi rujukan oleh Jabatan Mufti, JAIN, JAKIM dan pelbagai Industri Persijilan Halal Negara serta antarabangsa dalam menentukan hukum makanan-makanan moden yang berasaskan haiwan dan DNA haiwan.

 Anugerah dan pengiktirafan 
Sebagai seorang tokoh yang dihormati, beliau telah menerima pelbagai anugerah dan pengiktirafan sepanjang kerjayanya. Antara anugerah yang diterima ialah:  

 Darjah Kebesaran Sultan Selangor ‘Ahli Mahkota Selangor’ (A.M.S) pada tahun 2012 yang disampaikan oleh DYMM Tuanku Sultan Selangor.
 Darjah Indra Mahkota Pahang (D.I.M.P) yang membawa gelaran Dato’ pada tahun 2016 yang disampaikan oleh KDYMM Tuanku Sultan Pahang.
 Pingat Perkhidmatan Cemerlang (P.P.C) Persekutuan yang disampaikan oleh Menteri Kementerian Pendidikan Tinggi (KPT) YB Senator Dato' Sri Diraja Dr Zamry Abdul Kadir pada tahun 2025. Anugerah ini adalah berdasarkan kecemerlangan beliau dalam bidang akademik, penyelidikan, penerbitan dalam bidang Fiqh Fatwa Makanan & Kepenggunaan Semasa, kemasyarakatan, pendidikan dan banyak lagi di peringkat UKM, KPT, negara dan antarabangsa.
 Anugerah Pensyarah Cemerlang Fakulti Pengajian Islam UKM 2024.
 Anugerah Penerbitan Artikel Terindeks Paling Banyak Fakulti Pengajian Islam UKM 2024.
 Anugerah BITARA Penerbitan Makalah (Sains Sosial) UKM 2024.
 Anugerah Penerbitan Jurnal Berimpak Fakulti Pengajian Islam UKM 2023.
 Anugerah Ahli Akademik Terbaik Fakulti Pengajian IslamUKM 2023.
 Anugerah Kecermelangan MyRA (Pendanaan) UKM 2023.
 Anugerah Kecermelangan MyRA (Penjanaan) UKM 2023.
 Anugerah Penerbitan Terbaik Fakulti Pengajian Islam UKM 2022.
 Anugerah Penyelia PhD Terbaik (GOT) 2022.
 Anugerah Kecemerlangan MyRA (Khas-Translasi) UKM 2022.
 Anugerah Perkhidmatan Cemerlang (APC) UKM 2021.
 Anugerah BITARA (Massa) UKM 2021.
 Anugerah Pensyarah Cemerlang Fakulti Pengajian Islam UKM 2021.
 Anugerah Pensyarah Cemerlang Fakulti Pengajian Islam UKM 2020.
 Anugerah Penerbitan Buku Ilmiah Terbaik Kebangsaan (Islam & Sains) 2018.
 Anugerah BITARA (Penerbitan Buku Ilmiah) UKM 2018.
 Anugerah Penjanaan Cemerlang Fakulti Pengajian Islam UKM 2017.
 Anugerah ICON Pendakwah TV al-Hijrah 2015.
 Anugerah Perkhidmatan Cemerlang (APC) UKM 2015.
 Panelis Tokoh Pendakwah Negara oleh Yayasan Dakwah Islamiah Malaysia (YADIM), satu pengiktirafan yang membuktikan sumbangan besarnya dalam dunia dakwah. 

 Kerjaya 
Perjalanan kerjaya Profesor Dato' Dr Mohd Izhar Ariff bermula sebagai seorang Guru KAFA di Sekolah Kebangsaan Sultan Ismail 2, Kota Bharu, Kelantan pada akhir tahun 2003/ 2004 sebelum menyambung pengajian di peringkat sarjana di UKM. Seterusnya, pada penghujung tahun 2004 hingga 2005 beliau berkhidmat sebagai Imam dua Surau al-Madani, Bandar Baru Bangi, Selangor sebelum dilantik sebagai Pensyarah Muda di Kolej Universiti Islam Antarabangsa Selangor (KUIS).  

Pada 30 November 2007, beliau mula berkhidmat sebagai Pensyarah Usul Fiqh dan Fiqh Kontemporari di Jabatan Syariah, Fakulti Pengajian Islam UKM dan sehingga kini, beliau terus menyumbang dalam bidang akademik serta penyelidikan di UKM. Sepenjang di UKM, banyak jawatan yang telah disandang oleh beliau seperti Penyelaras Sijil Fiqh Kontemporari FPI UKM, Ketua Jaringan Industri (HEJIM) Fakulti Pengajian Islam (FPI) UKM, Timbalan Dekan HEJIM FPI UKM, Pemangku Timbalan Dekan Siswazah dan pada 2 Jan 2025 beliau telah dilantik sebagai Dekan Fakulti Pengajian Islam UKM yang ke-17. Beliau merupakan antara Dekan Fakulti termuda dalam IPTA. Namun, semua itu tidak menghalang beliau untuk melakukan perubahan dasar pembangunan insan di Fakulti Pengajian Islam UKM. Sebagai seorang yang amat dikenali, beliau berjaya menarik ramai pewakaf untuk pembangunan fakulti, penjanaan kewangan fakulti, pendanaan penyelidikan daripada industri untuk warga fakulti tanpa mengira pusat kajian dan banyak lagi. Selain itu, bagi memastikan masa depan graduan pelajar pengajian Islam di IPT terjamin di era Madani, beliau bersama Fakulti Pengajian Islam UKM, Majlis Dekan-dekan Pengajian Islam seluruh IPTA/S, JAKIM, MAIWP telah merangka dan menganjurkan Konvensyen Pengajian Islam IPT Antarabangsa 2025 di Dektar UKM pada 13 Nov 2025 yang dirasmikan oleh YAB Dato' Seri Anwar Ibrahim. Konvensyen tersebut dihadiri 4000 orang mahasiswa/wi pengajian Islam seluruh negara. Ini antara sumbangan beliau pada tahun pertama menjawat sebagai Dekan Fakulti Pengajian Islam UKM.   

KEBANGSAAN: 

Di peringkat kebangsaan, ketokohan Prof Dato' Dr Mohd Izhar Ariff juga telah diiktiraf oleh pelbagai pihak khususnya negara apabila beliau telah dilantik pelbagai jawatan penting di peringkat negeri dan kebangsaan. Antara lantikan yang telah diberi kepercayaan ialah:

- Ahli Panel Pensijilan Halal Malaysia peringkat Negeri Selangor (2010- sekarang).

- Panel Pemikir Islam Kebangsaan (JPM) (2015 - 2018).

- Panel Pemikir Politik Kebangsaan (2014 - 2018) 

- Panel Pemikir Kluster Dakwah Kebangsaan (2015 - 2018).

- Ahli Pemikir Manhaj Malaysia (2015 - 2018). 

- Panel Pemikir Wasatiyyah Kebangsaan (2015 - 2018).

- Pemikir Kementerian Belia dan Sukan (2014 - 2018).

- Ahli Lembaga Pemegang Amanah YADIM (2022 - 2024).

- Ahli Penasihat Pensijilan Halal Kebangsaan (2021 - Sekarang).

- Panel Kajian Vaksin Halal Negara di bawah MOSTI/ UKM/ JAKIM (2025 - 2027).

- Panel Pakar Syariah JAKIM (2021 - Sekarang).

- Ahli Lembaga Pengarah Univ. MAIWP (2024- Sekarang) 

- Ahli Majlis Agama Islam Wilayah Persekutuan (MAIWP) (2024-2026).

- Ahli Majlis Fatwa Wilayah Persekutuan (2024 - Sekarang).

- Panel Persijilan Halal Malaysia Negeri Selangor (2010 - Sekarang).

- Penasihat Syariah Wakaf Madani MARA (2025 - Sekarang).

- Penasihat Syariah ZUS Malaysia (2024 - Sekarang).

- Ahli Lembaga Pengarah Kolej Darul Quran JAKIM (2025 - Sekarang).

- Panel Penilai Penyelidikan Dana Kementerian Pendidikan Tinggi Malaysia (2021- Sekarang).

- Panel Penilai penyelidikan Dana IPTA (2022 - Sekarang).

ANTARABANGSA: 

Kepakaran beliau juga turut dirujuk oleh agensi antarabangsa dalam bidang Fatwa Makanan & Kepenggunaan Semasa serta Pensijilan Halal di beberapa buah negara seperti: 

- Penasihat Makanan Halal Albania. 

- Penasihat Syariah Syarikat Makanan di Monggolia. 

- Panel Pakar Syariah Syarikat Makanan di Kuwait.  

- Panel Pakar Syariah Syarikat Makanan di Dubai.  

- Panel Pakar rujuk penyelidikan dan artikel jurnal pensyarah Univ of Jordan. 

- PIC LOI Univ. di Morocco.  

- Penyelidik bersama fatwa makanan halal Univ. Brunei. 

- Penyelidik dan pakar rujuk produk makanan halal Thailand. 

- Profesor pelawat dalam bidang Fiqh Makanan & Kepenggunaan Semasa di Faculty of Islamic Studies, Republic of Kosova, Albania. 

- Penilai artikel jurnal Scopus dan Q1-Q4. 

 Penampilan dalam media 
Selain daripada tugasnya sebagai pensyarah, Profesor Dato’ Dr. Mohd Izhar Ariff juga aktif dalam bidang dakwah melalui pelbagai platform media. Beliau merupakan panel tetap dan penceramah dalam beberapa rancangan televisyen & Radio seperti:

 Forum Perdana Ehwal Islam di TV1.
 Sirah Para Nabi TV1.
 My Halal TV1.
 Tilawah Antarabangsa TV1.
 Rujukan isu-isu semasa Berita TV1. 
 Salam Baitullah TV1.
 Motivasi Pagi TV3.
 Al-Kulliyyah TV3.
 Halaqah TV3/ TV9.
 Tanyalah Ustaz TV3/ TV9. 
 Dai' Melenia TV3.
 Majalah 3 TV3.
 Wanita Hari Ini TV3.
 MHI TV3.
 Nona TV3.
 Assalamualaikum TV Al-Hijrah.
 Labbaikallah TV Al-Hijrah.
 Rancangan Agama SalamHD TV. 
 Tazkirah Malam Jumaat Astro Oasis TV.
 Imam Muda Astro Oasis TV. 
 Pencetus Ummah Astro Oasis TV.
 Kurma dan Kopi Astro Oasis TV.
 ERA FM.
 Hot FM.
 Kool FM.
 IKIM FM,
 Sinar FM.
 Zayyan FM.
 Salam FM.
 Nasional FM. 
 Beliau turut menyumbang dalam bidang penulisan sebagai kolumnis tetap dalam beberapa majalah dan akhbar seperti Majalah Al-Ustaz, Majalah Al-Islam, Majalah Al-Iman, Harian Metro serta ruangan soal jawab hukum dalam Berita Harian sejak tahun 2008.
Kategori:Penceramah Islam televisyen
Kategori:Pensyarah Malaysia
Kategori:Ustaz Selebriti
Kategori:Pendakwah Malaysia
Kategori:Rencana sempena Wiki Cinta Ramadan 2025